دري فعمرو 19 العام تخاصم مع صاحبتو، ولأنه معندوش الفلوس باش يشري ليها الورد ويتصالح معاها ناض شفر بوكي من محل وهرب. البوليس في روسيا دارو بلاغ قالو فيه أن الشاب دخل للمحل، ودار راسو باغي يختار الورد وفي غفلة من مول المحال هز بوكي ساوي 156 دولار وهرب. ومن بعد هادشي كامل، رفضات صاحبتو تشد من عندو الورد، وقرر يمشي لدارهم، لكن البوليس مشاو واعتاقلوه ودابا فتحو تحقيق في القضية وكيواجه 7 سنين ديال الحبس، لأن روسيا كتعتبر القضية جنائية وفقا للمادة 161 من قانون العقوبات. 
الحب وما يدير.. دري غادي يضرب 7 سنين دالحبس بعدما شفر الورد باش يتصالح مع حبيبتو